**MUISTIO**

**Kerho 14.11.2012 klo 10 Laukkosken Työväentalolla**:

- Osallistujia 12 (liite 1).

- Puheenjohtaja Leivoja avasi kokouksen.

- Nummelan Eläkkeensaajilta oli tullut kutsu Iloisen iltapäivän viettoon ti 27.11. klo 12-15.

- Järvenpään Eläkkeensaajilta oli tullut kutsu Musiikillisen iltapäivän viettoon Lauluyhtye hyväntuulisten esittämiä de Godzinskyn ikivihreitä kuuntelemaan ti 27.11. klo 14.

- Keskusteltiin pienimuotoisen bingon pelaamisesta kerhossa ensi vuoden alussa alkaen. Ajatus sai myönteisen vastaanoton. Inkku ja Erkki Mattilalla on kotonaan bingo pelin varusteet ja he tutkivat onko ne kunnossa. Jos ei ole sihteeri tilaa tarvikkeet hinta n. 50e.

- Koska kahdessa Tietovisa- joukkueessa oli paikalla vain yksi jäsen, pidettiin visa tällä kertaa siten, että kysymyksiä varanneet kysyivät niitä vuorollaan ja nopein sai vastata. Pisteitä joukkueille ei siis kertynyt. Samalla virisi muisteloita monista mielenkiintoisista menneistä tapahtumista ja tavoista.

- Käytiin läpi puheenjohtajan johdolla loppuvuoden tapahtumia ja todettiin, että seuraavaan kerhoon 28.11. tulee vieraaksi Johanna Juola Kuuloliitosta. Tuolloin on klo 9 vuoden viimeinen hallituksen kokous ja myös kerho on vuoden viimeinen. Jouluateria on Halkiassa ke 12.12. klo 13.

Muistion vakuudeksi:

Matti Leivoja Jorma Laukka

Puheenjohtaja Sihteeri.